Не плачете стари мајки
Не плачете стари мајки
доста е живот,
не трпиме клети тиран,
нас да нè мачи.

Спомнете ги браќа мили
наш'те другари:
Гоце Делчев, Питу Гулев,
Јане Сандански.

Сите тие за слобода
гордо паднаја,
сега требе сите ние
по нив да одиме.

Сите што се партизани
смели се борци,
ним не им е жал да умрат
в' бој за слобода.

По затвори и темници
млади з'гинаја,
ќе изградат живот в' мила,
живот в' слободна.

Излегоја партизани
горе в' планина,
да се борат за слобода
и за правдина.

Македонските синови
сегде се напред,
по планини, по полиња
и по градови.

Извор 
 pesna.org

Македонски партизански песни